el el el el el el el el el el el ru el el el el el ru el el ru el el el el el el el el el el el el el el el el el ru el el el it el el el el el el el el el el el el el el el el el el el el el el el el el el el el pms el el el el el el el uk el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Βύρων Πολύδωρας (Περιβόλια Ηλείας, 27 Ιανουαρίου 1947) είναι Έλληνας πολιτικός, πρώην πρόεδρος του Ελληνικού Κοινοβουλίου και Πρόεδρος της Ένωσης για την Πατρίδα και τον Λαό.
Πρόεδρος της Βουλής των Ελλήνων
18 Μαΐου 2012 – 29 Ιουνίου 2012
15 Φεβρουαρίου 2006 – 19 Σεπτεμβρίου 2007
11 Απριλίου 1990 – 7 Αυγούστου 1992
3 Δεκεμβρίου 1992 – 12 Οκτωβρίου 1993
Βιργινία Τσουδερού - Γιώργο Παπαστάμκο
για την Πατρίδα και τον Λαό
18 Οκτωβρίου 1981 – 31 Δεκεμβρίου 2014
27 Ιανουαρίου 1947 (1947-01-27) (75 ετών), Περιβόλια Ηλείας
Εθνικό και Καποδιστριακό Πανεπιστήμιο Αθηνών
Έχει επίσης διατελέσει Υπουργός Δημόσιας Τάξης, Υφυπουργός σε διάφορα υπουργεία και Πρόεδρος της Βουλής.
Γεννήθηκε το 1947 στα Περιβόλια Ολυμπίας. Σπούδασε Νομική στο Πανεπιστήμιο Αθηνών, Πολιτικές Επιστήμες στο Πανεπιστήμιο της Νεβάδα των Η.Π.Α., Διεθνές Δίκαιο στην Ακαδημία Διεθνούς Δικαίου της Χάγης, Ανθρώπινα Δικαιώματα στο Πανεπιστήμιο του Στρασβούργου και Διεθνή Οικονομικά στο Σάλτσμπουργκ της Αυστρίας.
Έχει έναν γιο και δύο δίδυμες κόρες.
Εκλεγόταν βουλευτής Β΄ Αθηνών, με τη σημαία του κόμματος της "Νέας Δημοκρατίας" (Ν.Δ.), συνεχώς από το 1981 έως το 2015.[2] Διετέλεσε Υφυπουργός Προεδρίας της Κυβέρνησης και κυβερνητικός εκπρόσωπος (1990 - 1992), Υφυπουργός Εθνικής Παιδείας και Θρησκευμάτων (1992), Υφυπουργός Εξωτερικών, αρμόδιος για ζητήματα αποδήμου ελληνισμού (1992 - 1993).
Ο πρωθυπουργός Κώστας Καραμανλής στις 15 Φεβρουαρίου 2006 τον όρισε Υπουργό Δημόσιας Τάξης, θέση την οποία διατήρησε έως τις βουλευτικές εκλογές του 2007.
Το 2005 αλλοδαποί πακιστανικής προελεύσεως κατήγγειλαν σε ΑΤ της Αθήνας ότι τους απήγαγαν και τους βασάνισαν σχεδόν μέχρι θανάτου. Το συμβάν αυτό επιβεβαιώθηκε αρκετούς μήνες αργότερα, με την ΕΥΠ να βρίσκεται στο στόχαστρο ως υπεύθυνη για τις εν λόγω απαγωγές[3], χωρίς όμως κάτι τέτοιο να επιβεβαιώνεται[4]. Με αφορμή αυτά τα γεγονότα, ο Β. Πολύδωρας δήλωσε ως υπουργός Δημόσιας Τάξης ότι "οι Πακιστανοί απαγάγουν ο ένας τον άλλο, καθώς αυτό είναι το αγαπημένο τους σπορ"[5]. Ύστερα από έντονες πιέσεις, υπέβαλε την παραίτησή του στον τότε πρωθυπουργό Κώστα Καραμανλή, χωρίς όμως να γίνεται δεκτή[6].
Βρέθηκε αντιμέτωπος με κατηγορίες αστυνομικής βίας, όταν επί θητείας του στο υπουργείο Δημόσιας Τάξης, τον Νοέμβριο του 2006, ξυλοκοπήθηκε άγρια στη Θεσσαλονίκη ο Αυγουστίνος Δημητρίου.
Με αφορμή τις καταστροφικές δασικές πυρκαγιές στην Ελλάδα το καλοκαίρι του 2007, ο Β. Πολύδωρας δέχθηκε έντονη κριτική[7] για τις δηλώσεις του, αναφέροντας αρχικά ότι πρόκειται για θεομηνία και πως η Ελλάδα οφείλει να το σεβαστεί[8], ενώ λίγους μήνες αργότερα έκανε λόγο για προσπάθεια ανατροπής του Κ. Καραμανλή και συνωμοσίες τούρκικων συμφερόντων, που σχετίζονται με τις πυρκαγιές[9]
Μετά τις εκλογές του 2009 εκλέχθηκε Δ΄ Αντιπρόεδρος της Βουλής με 232 ψήφους[10], ενώ μετά τις εκλογές της 6ης Μαΐου εξελέγη στο αξίωμα του Προέδρου της Βουλής, ώστε να εκτελεστούν οι απαραίτητες διεργασίες στο πλέον βραχύβιο κοινοβούλιο της σύγχρονης ελληνικής ιστορίας (εναρκτήρια συνεδρίαση και ορκωμοσία βουλευτών στις 17 Μαΐου και διάλυση της Βουλής δύο μέρες αργότερα, στις 19 Μαΐου).[11][12][13] Ο ίδιος αποφάσισε να διορίσει την κόρη του σε θέση μετακλητού υπαλλήλου στο γραφείο του τέως προέδρου της Βουλής,[14] κίνηση για την οποία δέχθηκε έντονη κριτική, παρ' όλο που νομικά ήταν έγκυρη.[15][16][17][18][19] Με δηλώσεις του ο Βύρων Πολύδωρας ανέφερε ότι δεν μετανιώνει για τον διορισμό, ενώ άσκησε κριτική σε όσους βουλευτές της ΝΔ τον κατηγόρησαν.[20]
Τον Ιούλιο του 2013 χαρακτήρισε την Τρόικα τον πραγματικό εχθρό της Ελλάδας[21] και κάλεσε τη Ν.Δ. να συνεργαστεί με το εθνικιστικό κόμμα Χρυσή Αυγή.[22] Οι εν λόγω δηλώσεις προκάλεσαν την οργή τόσο του πρωθυπουργού και αρχηγού του κόμματός του Αντώνη Σαμαρά όσο και της υπόλοιπης κυβέρνησης,[23] με την αξιωματική αντιπολίτευση να αντιδρά εξ ίσου έντονα[24].
Τον Νοέμβριο του 2013 κατηγόρησε τον τότε υπουργό Οικονομικών Γιάννη Στουρνάρα ως τιμωρό των δύσμοιρων «νοικοκυραίων» και πως απαλλοτριώνει την ακίνητη περιουσία αλά Λένιν.[25]
Στις 21 Δεκεμβρίου 2013 διαγράφηκε από την Κοινοβουλευτική Ομάδα της Νέας Δημοκρατίας, καθώς καταψήφισε το νομοσχέδιο για τον ενιαίο φόρο ακινήτων, παραβαίνοντας την γραμμή του κόμματός του,[26] κάτι που προκάλεσε έντονη αντίδραση στα ΜΜΕ, λόγω του μακροχρόνιου παρελθόντος του σε θέσεις ευθύνης στη ΝΔ.[7][27][28][29][30][31][32][33] Από την πλευρά της, η ΝΔ σχολίασε επικριτικά την επιλογή του Πολύδωρα, αναφέροντας ότι ο ίδιος ταυτίστηκε με τους οπαδούς της δραχμής, τους αντιευρωπαϊστές και τους λαϊκιστές[34].
Στις 29 Δεκεμβρίου 2013 ανακοίνωσε ότι προχωράει στη δημιουργία νέου κόμματος[35] και έκανε λόγο για συνασπισμό δεξιών αντιμνημονιακών δυνάμεων, καλώντας τους Καμμένο, Ζώη, Καρατζαφέρη και Νικολόπουλο σε συνεργασία, της οποίας θα ηγείτο ο ίδιος.[36] Στις 6 Φεβρουαρίου προχώρησε στην ίδρυση του κόμματος, με ονομασία "Ένωση για την Πατρίδα και τον Λαό", του οποίου και ηγείται ο ίδιος.[37]
↑ Πολύδωρας Γεωργίου Βύρων - Κοινοβουλευτική θητεία βουλευτών, Βουλή των Ελλήνων
↑ Έγιναν οι απαγωγές Πακιστανών από ελληνικές υπηρεσίες, λέει η δικαστική έρευνα - Ειδήσεις - Ελλάδα - in.gr
↑ Αθώα η ΕΥΠ για τις απαγωγές Πακιστανών το 2005 | TVXS - TV Χωρίς Σύνορα
↑ «Β. Πολύδωρας: Για όλα φταίνε οι... Πακιστανοί | πολιτικη | ethnos.gr». Αρχειοθετήθηκε από το πρωτότυπο στις 28 Φεβρουαρίου 2014. Ανακτήθηκε στις 23 Δεκεμβρίου 2013.
↑ Επιμένει σε παραίτηση ο Β.Πολύδωρας αν εμπλέκεται η ΕΥΠ στις απαγωγές Πακιστανών - Ειδήσεις - Ελλάδα - in.gr
↑ 7,0 7,1 «Βύρων Πολύδωρας: Πως από πρόεδρος Βουλής για 1 ημέρα, για να διορίσει την κόρη του έγινε «προστάτης των φτωχών» | iefimerida.gr». Αρχειοθετήθηκε από το πρωτότυπο στις 10 Μαρτίου 2022. Ανακτήθηκε στις 6 Αυγούστου 2022.
↑ «Πολύδωρας για πυρκαγιές — ΣΚΑΪ (www.skai.gr)». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 28 Δεκεμβρίου 2021.
↑ Με το χρόνο προκήρυξης των εκλογών συνέδεσε τις πυρκαγιές ο Βύρων Πολύδωρας - in.gr
↑ «Συμπληρώθηκε το προεδρείο της Βουλής». Zougla.gr. 15 Οκτωβρίου 2009. Ανακτήθηκε στις 19 Μαΐου 2012.
↑ «Πρόεδρος του Κοινοβουλίου εξελέγη ο Βύρωνας Πολύδωρας». Καθημερινή. 19 Μαΐου 2012. Ανακτήθηκε στις 19 Μαΐου 2012.
↑ «Ο Βύρων Πολύδωρας εξελέγη πρόεδρος της πιο βραχύβιας Βουλής». in.gr. 19 Μαΐου 2012. Ανακτήθηκε στις 19 Μαΐου 2012.
↑ Πρόεδρος της βραχύβιας νέας Βουλής ο Βύρων Πολύδωρας - Πολιτικές ειδήσεις - Το Βήμα Online
↑ «Αίσθηση από την απόφαση Πολύδωρα να διορίσει την κόρη του στη Βουλή — ΣΚΑΪ (www.skai.gr)». Αρχειοθετήθηκε από το πρωτότυπο στις 22 Ιουλίου 2014. Ανακτήθηκε στις 1 Δεκεμβρίου 2013.
↑ Ο Πολύδωρας διόρισε την κόρη του στη Βουλή, ενώ δεν έχουν δουλειά τα μισά Ελληνόπουλα « Aixmi.gr
↑ «Οργισμένες αντιδράσεις για το διορισμό της κόρης Πολύδωρα στη Βουλή». Αρχειοθετήθηκε από το πρωτότυπο στις 24 Σεπτεμβρίου 2013. Ανακτήθηκε στις 1 Δεκεμβρίου 2013.
↑ Ο Β.Πολύδωρας διόρισε την κόρη του στο γραφείο του στη Βουλή - Ειδήσεις - Ελλάδα - in.gr
↑ Ο Πολύδωρας διόρισε την κόρη του στη Βουλή | Το Κουτί της Πανδώρας[νεκρός σύνδεσμος]
↑ Βύρων Πολύδωρας: Πως ο πρόεδρος της μιας μέρας διόρισε τη κόρη του! | TVXS - TV Χωρίς Σύνορα
↑ Πολύδωρας: «Δεν μετανιώνω για τον διορισμό της κόρης μου» - Πολιτικές ειδήσεις - Το Βήμα Online
↑ Επιμένει ο Πολύδωρας: Κίνδυνος η Τρόικα και όχι η Χρυσή Αυγή
↑ Υπέρ του «ανοίγματος» προς τη Χρυσή Αυγή ο Β. Πολύδωρας | naftemporiki.gr
↑ «Ακροδεξιό φάλτσο του Πολύδωρα | πολιτικη | ethnos.gr». Αρχειοθετήθηκε από το πρωτότυπο στις 6 Ιουλίου 2013. Ανακτήθηκε στις 28 Νοεμβρίου 2013.
↑ Ενόχληση για το ακροδεξιό φάλτσο Πολύδωρα
↑ Πολύδωρας: Ο Στουρνάρας απαλλοτριώνει την ακίνητη περιουσία αλά Λένιν
↑ Διεγράφη από την ΚΟ της ΝΔ ο Βύρων Πολύδωρας - Πολιτική - Επικαιρότητα - Τα Νέα Οnline
↑ Πολύδωρας, ο κουρασμένος «στρατιώτης» | Άρθρα | Ελευθεροτυπία
↑ Ο Πολύδωρας, και οι δεξιές καρδιές | Το Κουτί της Πανδώρας
↑ Όταν ο ΣΥΡΙΖΑ χειροκρότησε τον «σαμουράι» Πολύδωρα
↑ Β. Πολύδωρας: Ο στρατηγός άνεμος , το φλερτ με τη Χρυσή Αυγή και η διαγραφή από τη ΝΔ - NEWS247
↑ Ο "πονεμένος" Βύρων Πολύδωρας - Capital.gr
↑ Βύρων Πολύδωρας: Ο αντάρτης των αφορισμών και των διορισμών - Πολιτική - Επικαιρότητα - Τα Νέα Οnline
↑ ΝΔ: Ο Πολύδωρας επέλεξε συνειδητά να ταυτιστεί με τους οπαδούς της δραχμής — ΣΚΑΪ (www.skai.gr)[νεκρός σύνδεσμος]
↑ «Σε ίδρυση νέου κόμματος προσανατολίζεται ο Βύρων Πολύδωρας — ΣΚΑΪ (www.skai.gr)». Αρχειοθετήθηκε από το πρωτότυπο στις 3 Ιουλίου 2018. Ανακτήθηκε στις 4 Ιανουαρίου 2014.
↑ Πολύδωρας: Θα ηγηθώ Δεξιάς Ελιάς αν κληθώ
↑ Παρουσιάζεται στις 12:00 στην ΕΣΗΕΑ το κόμμα του Β. Πολύδωρα - Πολιτικές ειδήσεις - Το Βήμα Online
Αντώνης Μακρυδημήτρης, Οι υπουργοί των Εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ. 122-123